Timerna : Aguzul ferrun yal tamsalt, nnudan ɣef massi ur tufin ara, Farid yessawal i Ḥamid akken ad yeddu yid-sen yiwwed wass i deg ara ruḥen, nudan ɣef Massi ur tufin ara asmi iwḍen s axxam Ɛemmi Ḥemmu is-terḥeb i-yes yefraḥ imi rzan fkan yemɣaren iɛeqliyin awal-nsen qeblen imawlan n cahinaz; tefraḥ aṭas yekkes zɛaf, lameɛna Massi mazal-it iɣab ur iban ara, aggur ur d-iban ttnadin fell-as ur tuffin ara almi d yiwen wass iruḥ Ḥamid ɣer Tubiret yuffa-t-id deg yir liḥala, Massi ur yezmir ara ad yerfed taɛkumt, yetterḍeq wallaɣ-is si tayri n Cahinaz, yeffeɣ ɣer lexlawi, yuɣal d abudali, yeǧǧa lḥeq-is si ddunit taɣeddart, yefren ad yili iman-is di lexlawi wala ad izer tilawt n ddunit yeǧǧa kullec, yuɣal i yimanis. Cahinaz ur tettamen Massi ad yuɣal akka. Ḥamid yerra s ul-is ur iban anwa ara yesseḍlem d imcumen ibeddlen tudert i medden, nɣan asirem n yilmeẓyen uɣalen ttxemmimen, ttrajun kan tufɣa ɣer tmurt n lberrani, imi tamurt-agi ččan-tt yemḍebren i yettfen tamurt s tkerkas d ṭmaɛ d lexdaɛ ilmeẓyen uɣalen ttnadin ɣef trewla si tmurt-a awwi-d kan ad ruḥen imi ur d-yeqqim deg-s usirem. Yuba, d yiwen seg yilmeẓyen yuysen di tamɛict n tmurt, yeɣra di tseddawit, lameɛna lxedma ulac, asirem iruḥ, yuyes i yiman-is, yuyes si Nawal, teǧǧat, tbeddel-it s udrim d win yesɛan 4/4.